The Entail; or, The Lairds of Grippy
'Come in,' said Claud to her--'come in--I hae something to say to you anent thir bairns--Something maun be done for them and their mother; and I would fain tak counsel wi' you concerning 't. Bell Fatherlans is o' oure frush a heart to thole wi' the dinging and fyke o' our house, or I would tak them a' hame to Grippy; but ye maun devise some method wi' her to mak their loss as light in worldly circumstances as my means will alloo; and whatsoever you and her 'gree upon Mr. Keelevin will see executed baith by deed and paction.'